Rojalistička stranka
<s>Društvo za monarhistički konstitucionalizam (), poznatije kao Rojalistička stranka () bila je kineska monarhistička stranka koja je djelovala 1910-ih na početku postojanja Republike Kine te okupljala pristaše dinastije Qing čiji je carski režim bio zbačen u Xinhai revoluciji.</s><s>Najistaknutiji predstavnici su bili pripadnici mandžurskog plemstva i vodeći funkcionari bivše carske vlade u Pekingu, a program stranke se zalagao za mirnu ili nasilnu kontrarevoluciju, odnosno rušenje novog režima pod predsjednikom Yuan Shikaijem.</s><s>Predstavnici pokreta su, međutim, vrlo brzo shvatili da se Yuanu, koji je raspolagao sa moćnom Beiyanškom vojskom ne mogu otvoreno suprostaviti, te su umjesto toga nastojali njegov režim postepeno oslabiti, a što je uključivalo otvorenu podršku secesionističkim pokretima u Vanjskoj Mongoliji i Tibetu koji su do 1912. postali de facto nezavisne države.</s><s>Kineski monarhisti su zbog toga dodatno gubili podršku u nacionalistički raspoloženoj javnosti, te su se sve više morali oslanajati na vanjske faktore, prije svega Japan koji je stranci pružao moralnu i financijsku podršku.</s><s>Sa vremenom je kod pristaša dinastije Qing počelo prevladavati mišljenje da se monarhija neće moći restaurirati u cijeloj Kini, te da se umjesto toga to učini u područjima gdje je zbog etničkog sastava nekadašnja mandžurska dinastija imala veću podršku stanovništva, prije svega u Unutrašnjoj Mongoliji i Mandžuriji.</s><s>Ti su planovi dvije decenije kasnije sprovedeni u stvarnost nakon što je japanska invazija Mandžurije dovela do stvaranja marionetske države Mandžukuo.</s>

<s>Nastanci 1911.</s><s>Bivše političke stranke u Kini</s>

